દાદાજીએ કહ્યું, ભાઈ, ગ્લાસ તો એક જ છે, પરંતુ તમારા સૌના જવાબ અલગ અલગ છે. એકે કહ્યું ગ્લાસ અડધો ખાલી છે જે તેની નકારાત્મક વિચારદૃષ્ટિ દર્શાવે છે. વળી બીજાએ કહ્યું કે ગ્લાસ અડધો ભરેલો છે જે તેની આંશિક હકારાત્મક વિચારદૃષ્ટિ દર્શાવે છે. પરંતુ ત્રીજાને એ ગ્લાસ અડધો હવાથી અને અડધો પાણીથી એમ સંપૂર્ણ ભરેલો દેખાય છે. કારણ કે ગ્લાસને જોવાની તેની દૃષ્ટિ સંપૂર્ણ હકારાત્મક છે. મતલબ એ કે જેણે ગ્લાસ અને પાણીને લઈ નકારાત્મક વિચાર કર્યો એના માટે તે અડધો ખાલી છે જેણે ગ્લાસને લઈ આંશિક હકારાત્મક દૃષ્ટિથી વિચાર કર્યો તેના માટે તે અડધો ભરેલો છે અને જેણે ગ્લાસને લઈ સંપૂર્ણ હકારાત્મક વિચાર કર્યો તેના માટે ગ્લાસ સંપૂર્ણ ભરેલો છે.